"ป้าอ่อน กอกก๊วน" อาหารง่ายๆ บ้านๆ แบบราดข้าว แต่วัตถุดิบและปริมาณ ระดับพรีเมี่ยม !!

ร้านตำนานในจังหวักชลบุรี ร้านนี้เป็นร้านที่ได้ Best of Wongnai ด้วยนะครับ ผมเคยจะมาทานหลายทีแต่ร้านค่อนข้างปิดเร็วแค่ประมาณ บ่ายสอง ก็ปิดแล้ว แต่วันนี้ตั้งใจมาทานเลยมาก่อนเที่ยงเสียเลย ตัวร้านเป็นร้านเล็กๆ ตั้งอยุ่ในซอยก๊วน ซึ่งกลายมาเป็ยชื่อของร้านด้วย การเดินทางมาร้านผมขับรถมาตามแผนที่ในวงใน ตามถนนวชิรปราการ แล้วจอดรถเดินเข้าไป ซึ่งค่อนข้างไกล (เอาจริงๆ คือขับรถไปจอดหน้าร้านไม่ถูกครับ) ตัวร้านจะตั้งอยู่ตรงข้ามศาลเจ้าจีน ชื่อศาลเจ้าปุ่งไถ่กง เมื่อเดินทาถึงจะเห็นร้านสีเขียวอ่อนๆ ติดป้ายชื่อร้านไว้อย่างชัดเจน ตัวร้านเป็นลักษณะบ้านห้องแถวเก่าๆ เอามาทาสีใหม่ ข้างในไม่มีการตกแต่งอะไรมากมาย มีที่ทำอาหารสำหรับผัดและแกงอาหารง่ายๆ กันไว้ โต๊ะและเก้าอี้ก็ตั้งอยู่ในร้านประมาณไม่เกิน 10 ตัว ร้านนี้ถ้าไปช่วงกลางวันอาจจะต้องรอคิวกันนะครับ เพราะเค้าทำกันเล็กๆ ในครัวเรือน เมื่อได้ที่นั่งแล้ว ก็เป็นการสั่งอาหาร โดยอาหารของทางร้านเป็นอาหารง่ายๆ แบบข้าวราดต่างๆ หรือจะสั่งแยกเป็นกับก็ได้ การบริการของทางร้านดี ความสะอาดเนื่องจากเป็นร้านที่ค่อนข้างเก่าทำให้ดูบรรยากาศไม่ค่อนสะอาด แต่โดยรวมยังถือว่าใช้ได้ อีกอย่างที่ไม่ค่อยชอบคือถ้านั่งด้านในร้านจะได้กลิ่นควันตลบอบอวลครับ สำหรับวันนี้ได้ลองสั่ง

1. กั้งทอดกระเทียม จานนี้สั่งเป็นกับมา ทางร้านใช้กั้งแก้วตัวกลางๆ ที่แกะเอาแต่เนื้อ เอามาผัดง่ายๆ กับกระเทียมพริกไทย เสิร์ฟมาในจานปริมาณค่อนข้างเยอะใช้ได้ รสชาติโดยรวมอร่อย แต่ตัวกั้งผมว่ามันชืดๆ ไปนิด
2. ข้าวราดกระเพราปู เนื้อปูส่วนก้าม เอามาผัดกระเพรา ราดมาบนข้าวสวยร้อนๆ เนื้อปูพูนๆ ทางร้านผัดออกมาได้ดีเนื้อปูไม่ยุย รสชาติจานนี้ลองแล้วพอดี อร่อยมาก 
3. ผัดฉ่ารวม ผัดฉ่าที่ใส่เครื่องมาครบครัน รสชาติจัดมากๆ ใส่น้ำปลาพริกสักนิด ทานกับข้าวสวยร้อนๆ อร่อยแน่ เนื้อต่างๆ ที่ให้มาสด หวาน เข้ากันมากๆ 

โดยรวม ร้านนี้เป็นร้านที่ลองมาทานแล้วไม่ผิดหวัง การบริการใช้ได้ ความสะอาดพอได้ รสชาติอาหารอร่อย ราคาเหมาะสมกับวัตถุดิบและปริมาณ เพื่อนๆ ผ่านมาลองมาทานกันนะครับ !!